CELEX: 32022D0752
Language: et
Date: 2022-04-05 00:00:00
Title: Nõukogu otsus (EL) 2022/752, 5. aprill 2022, millega muudetakse otsust 1999/70/EÜ riikide keskpankade välisaudiitorite kohta Bank of Greece’i välisaudiitorite osas

17.5.2022   
               
               
                  ET
               
               
                  Euroopa Liidu Teataja
               
               
                  L 138/13
               
            
         NÕUKOGU OTSUS (EL) 2022/752,
         5. aprill 2022,
         millega muudetakse otsust 1999/70/EÜ riikide keskpankade välisaudiitorite kohta Bank of Greece’i välisaudiitorite osas
         EUROOPA LIIDU NÕUKOGU,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
         võttes arvesse Euroopa Keskpanga 17. veebruari 2022. aasta soovitust Euroopa Liidu Nõukogule Kreeka keskpanga välisaudiitorite kohta (EKP/2022/3) (1)
         
         ning arvestades järgmist:
         
                     (1)
                  
                  
                     Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
                  
               
                     (2)
                  
                  
                     Pärast majandusaasta 2021 auditeerimist lõpeb Bank of Greece’i praeguse välisaudiitori Deloitte Certified Public Accountants S.A. volitus. Seetõttu tuleb määrata välisaudiitor alates majandusaastast 2022.
                  
               
                     (3)
                  
                  
                     Bank of Greece valinud majandusaastateks 2022–2026 oma välisaudiitoriks Ernst & Young (Hellas) Certified Auditors Accountants S.A. võimalusega pikendada seda volitust majandusaastateks 2027 ja 2028.
                  
               
                     (4)
                  
                  
                     Euroopa Keskpanga nõukogu soovitas Bank of Greece’i välisaudiitoriks majandusaastateks 2022–2026 määrata Ernst & Young (Hellas) Certified Auditors Accountants S.A. võimalusega pikendada volitust majandusaastateks 2027 ja 2028.
                  
               
                     (5)
                  
                  
                     EKP nõukogu soovitusest tulenevalt tuleks nõukogu otsust 1999/70/EÜ (2) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 1999/70/EÜ artikli 1 lõige 12 asendatakse järgmisega:
            
               
                  „12.   Ernst & Young (Hellas) Certified Auditors Accountants S.A. kinnitatakse Bank of Greece’i välisaudiitoriks majandusaastateks 2022–2026.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Euroopa Keskpangale.
         
         
            Luxembourg, 5. aprill 2022
            
               
                  Nõukogu nimel
               
               
                  eesistuja
               
               B. LE MAIRE
            
         
         
            (1)  ELT C 102, 2.3.2022, lk 1.
         
            (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).